Likumprojekts

**Grozījumi Civilprocesa likumā**

Izdarīt Civilprocesa likumā (Latvijas Republikas Saeimas un Ministru Kabineta Ziņotājs, 1998, 23. nr.; 2001, 15. nr.; 2002, 24. nr.; 2003, 15. nr.; 2004, 6., 10., 14., 20. nr.; 2005, 7., 14. nr.; 2006, 1., 13., 20., 24. nr.; 2007, 3., 24. nr.; 2008, 13. nr.; 2009, 2., 6., 14. nr.; Latvijas Vēstnesis, 2009, 205. nr.; 2010, 166., 183., 206. nr.; 2011, 16., 95., 132., 148. nr.; 2012, 50., 100., 190., 197. nr.; 2013, 87., 112., 188. nr.; 2014, 2., 41., 63., 108., 194., 228. nr.; 2015, 42., 91., 118., 227., 251. nr.; 2016, 31., 123., 241., 249. nr.; 2017, 117., 132., 216., 259. nr.; 2018, 53., 119., 225. nr.; 2019, 52. nr.; 2020, 199., 231., 243. nr.; 2021, 22., 65A., 121B. nr.) šādus grozījumus:

1. Papildināt 294. pantu ar trešo un 3.1 daļu šādā redakcijā:

"(3) Pieteikumā, kas iesniegts likuma "Par nekustamā īpašuma ierakstīšanu zemesgrāmatās" 22.1panta kārtībā, iekļaujams apliecinājums, ka nav strīda par tiesībām un pieteicējs ir informēts par atbildību saskaņā ar [Krimināllikumu](https://likumi.lv/ta/id/88966-kriminallikums) par nepatiesu ziņu sniegšanu. Pieteikumam pievienojami dokumenti, kas apstiprina, ka:

1) ēka (būve) uzcelta līdz 1993. gada 5. aprīlim;

2) ēkai (būvei) ir nenoskaidrotas piederības statuss.

(31) Ja ēkai (būvei) ir dzīvojamās mājas statuss, papildus pievienojama Valsts zemes dienesta izziņa, kas apliecina, ka ēkai (būvei) nav reģistrēti lietotāji."

2. Papildināt 295. pantu ar 2.1 daļu šādā redakcijā:

"(21) Pieteikuma noraksts nosūtāms ieinteresētajām personām, nosakot laiku, ne ilgāku par 30 dienām, paskaidrojumu iesniegšanai."

3. Papildināt 296. pantu ar 1.1 daļu šādā redakcijā:

"(11) Pieteikumu, kas iesniegts likuma "Par nekustamā īpašuma ierakstīšanu zemesgrāmatās" 22.1 panta kārtībā, tiesa izskata rakstveida procesā, izņemot gadījumu, kad tā uzskata par nepieciešamu lietu izskatīt tiesas sēdē."

4. Papildināt 297. pantu ar trešo daļu šādā redakcijā:

"(3) Apmierinot pieteikumu uz likuma "Par nekustamā īpašuma ierakstīšanu zemesgrāmatās" 22.1panta pamata, tiesa spriedumā papildus šā panta pirmajā daļā noteiktajam norāda iegūtās tiesības - ierakstīt zemesgrāmatā ēku (būvi), to pievienojot zemes īpašumam."

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs